Ìjà náà pọ̀ gidigidi, nítorí bàbá mi kò yéé ròyìn ọ̀ràn yìí títí ó fi kú. Gẹ́gẹ́ bí ìtàn náà ti sọ fún ni, Àǹjànnú-ìbẹ̀rù fẹ́rẹ̀ dá bàbá mi nì ẹ̀hìn níbi tí ó ti ń fi ẹ̀hìn rẹ̀ na igi. Ṣùgbọ́n òun náà kò jáfara rárá, nítorí tí ó gbé ẹbọra náà lu inú ìtakùn, ẹ̀gún gún onítọ̀hún ní ẹsẹ̀, ẹbọra sí fi ara bó fẹ́lẹfẹ̀lẹ. Ìjà yìí pẹ́ ki ó tóó tán, nítorí kò sí ẹni tí ó máa mú àwọn oníjà yìí, àwọn tí ó sí dúró níbẹ̀ pẹ̀lú, wọn kò fẹ́ kí ìjà náà tètè pa’ri,nítorí aláràngbọ́ ni Àǹjànnú-ìbẹ̀rù ó sì ti tẹ́ lọ́wọ́ àwọn ẹgbẹ́ rẹ̀ gbogbo. Ìgbà gbogbo ni òun máa ń fi ìyà jẹ  wọ́n, ìgbà tí ìjà bá sì dé láàrin òun àti ìyàwó rẹ̀, bí ẹnikẹ́ni wí pé kí wọn má jà kò ní í gbọ́ sí olúwarẹ̀ lẹ́nu – wọ́n ti sọ ọ́ lórukọ: aláràngbọ́ gbé ẹ̀wù ìtìjú wọ̀, ẹni tí ó bá ń jà tí a dá sí ìjà rẹ̀, a fẹ́ràn rẹ̀ ni. Ìyà jẹ Àǹjànnú-ìnẹ̀rù lọ́jọ́ náà, ẹbọra sì bẹ̀rẹ̀ sím i hẹlẹhẹlẹ. Ìhìn náà kò dùn ní ẹnu mi, wò mí, ọ̀rẹ́ mi ìbá ṣe pé ìwọ gbọ́ ọ láti ẹnu bàbá mi ni, ẹnu ìbá yà ọ́ gidigidi – nítorí wọ́n fi ẹsẹ̀ hú gbòǹgbò, wọ́n tẹ igi dá, wọ́n fa ew’wko tu, gìrìgìrì ẹsẹ̀ wọn sì dàbí ìlú ìbẹ̀ǹbẹ́, ara wọ́n tutù bí ara ẹni tí òjò ń pa; ṣùgbọ́n nígbà tí ó pẹ́ wọ́n tú ọwọ́, wọ́n jókòó, wọ́n ń simi.
Ija naa po gidigidi, nitori baba mi ko yee royin oran yii titi o fi ku. Gege bi itan naa ti so fun ni, Anjannu-iberu fere da baba mi ni ehin nibi ti o ti n fi ehin re na igi. Sugbon oun naa ko jafara rara, nitori ti o gbe ebora naa lu inu itakun, egun gun onitohun ni ese, ebora si fi ara bo felefele. Ija yii pe ki o too tan, nitori ko si eni ti o maa mu awon onija yii, awon ti o si duro nibe pelu, won ko fe ki ija naa tete pa’ri,nitori alarangbo ni Anjannu-iberu o si ti te lowo awon egbe re gbogbo. Igba gbogbo ni oun maa n fi iya je  won, igba ti ija ba si de laarin oun ati iyawo re, bi enikeni wi pe ki won ma ja ko ni i gbo si oluware lenu – won ti so o loruko: alarangbo gbe ewu itiju wo, eni ti o ba n ja ti a da si ija re, a feran re ni. Iya je Anjannu-ineru lojo naa, ebora si bere sim i helehele. Ihin naa ko dun ni enu mi, wo mi, ore mi iba se pe iwo gbo o lati enu baba mi ni, enu iba ya o gidigidi – nitori won fi ese hu gbongbo, won te igi da, won fa ew’wko tu, girigiri ese won si dabi ilu ibenbe, ara won tutu bi ara eni ti ojo n pa; sugbon nigba ti o pe won tu owo, won jokoo, won n simi.